《阻风南康何郡丞招游庐山白鹿洞》
明代·李孙宸

丹梯万仞上虚无，几度经行入望孤。祇为风波淹画舫，翻便杖屦到蓬壶。

云边欲采三珠树，涧底时逢九节蒲。不是使君心似水，可能踪迹混江湖。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。